Kaljubas

Kaljubas (, ) – miestas Egipto šiaurėje, Kaljubijos muchafazoje, Nilo deltoje, šiaurinėje Kairo aglomeracijos dalyje. Per miestą eina geležinkelis ir plentas, jungiantys Kairą su Aleksandrija. Verčiamasi daugiausia tekstilės pramone (medvilnės valymas, medvilninių ir šilkinių audinių gamyba). Prekyba apylinkėse auginama medvilne, javais, vaisiais. Veikia laikraščio „Al-Ahram“ leidykla.

 Istorija 

Kaljubas šaltiniuose minimas nuo 641 m., arabams užkariaujant Egiptą. Miesto statybai panaudotos Heliopolio liekanos. Ajubidų valdymo laikais Kaljube pastatyta Didžioji mečetė (1182 m., perstatyta 1735–1736 m.). 1804–1805 m. miestas nuniokotas mameliukų. Iki XIX a. vid. Kaljubas buvo muchafazos centras (vėliau perkeltas į Banhą). 2006 m. Kaljube įvyko didelė geležinkelio avarija, kurios metu žuvo 58 žmonės.

 Šaltiniai 

Kategorija:Egipto miestai